വിവാഹത്തിന് ദിവസങ്ങള് മാത്രം ശേഷിക്കേ യുവ ഡോക്ടര് പൊള്ളലേറ്റ് മരിച്ചു അരീക്കോട്: യുവ ഡോക്ടറെ പൊള്ളലേറ്റ് മരിച്ച നിലയില് കണ്ടെത്തി. കൊഴക്കോട്ടൂര് മങ്ങാട്ടുപറമ്ബന് ഡ്രൈവര് ഷൗക്കത്തലിയുടെ മകള് ഷാഹിദയാണ് 24 മരിച്ചത്. ഞായറാഴ്ച രാവിലെ 8.30ന് കിടപ്പുമുറിയില് ഗുരുതരമായി പൊള്ളലേറ്റ നിലയില് കണ്ടെത്തുകയായിരുന്നു. ഉടനെ ബന്ധുക്കള് മഞ്ചേരി മെഡിക്കല് കോളജ് ആശുപത്രിയില് എത്തിച്ചെങ്കിലും രക്ഷിക്കാനായില്ല. ഈ വരുന്ന 28ന് വിവാഹം നടക്കേനിരിക്കെയാണ് മരണം. മൃതദേഹം ഇന്ക്വസ്റ്റ് നടപടികള് പൂര്ത്തിയാക്കി കോവിഡ് പരിശോധനക്ക് ശേഷം പോസ്റ്റ്മോര്ട്ടം നടത്തി ബന്ധുക്കള്ക്ക് വിട്ടുനല്കി. മാതാവ്: സൈനബ. സഹോദരങ്ങള്: ശബീര് അലി, ശരീഫ, പരേതനായ ശാഹിദ് അലി.